Likumprojekts

**Grozījumi Valsts sociālo pabalstu likumā**

Izdarīt [Valsts sociālo pabalstu likumā](http://likumi.lv/ta/id/68483-valsts-socialo-pabalstu-likums) (Latvijas Republikas Saeimas un Ministru Kabineta Ziņotājs, 2002, 23.nr.; 2003, 2.nr.; 2004, 5., 24.nr.; 2005, 22., 24.nr.; 2006, 7.nr.; 2007, 22., 24.nr.; 2009, 15., 23.nr.; Latvijas Vēstnesis, 2010, 47.nr.; 2012, 190.nr.; 2013, 217., 228.nr.; 2014, 183.nr.; 2015, 127.nr.) šādus grozījumus:

1. Izteikt 13.panta pirmās daļas 3.punkta otro teikumu šādā redakcijā:

„Šīm personām piešķir valsts sociālā nodrošinājuma pabalstu, kura minimālo apmēru katram bērnam un tā pārskatīšanas kārtību nosaka Ministru kabinets.”.

1. Izteikt 15.panta trešo daļu šādā redakcijā:

„(3) Par otro bērnu ģimenē ģimenes valsts pabalsts ir 2 reizes, par trešo bērnu – 3 reizes, bet par ceturto un nākamajiem bērniem – 4,4 reizes lielāks nekā par pirmo bērnu ģimenē.”.

1. Papildināt pārejas noteikumus ar 19. un 20.punktu šādā redakcijā:

„19. Grozījumi šā likuma 15.pantā par šā panta trešās daļas izteikšanu jaunā redakcijā sakarā ar 4,4 reizes lielāka ģimenes valsts pabalsta noteikšanu par ceturto un nākamajiem bērniem stājas spēkā 2017.gada 1.janvārī. Personai, kurai pabalsts piešķirts līdz 2016.gada 31.decembrim un tā izmaksa *nepārtraukti* turpinās pēc 2017.gada 1.janvāra, Valsts sociālās apdrošināšanas aģentūra no 2017.gada 1.janvāra pārrēķina pabalsta apmēru, nosakot to apmērā, kāds noteikts no 2017.gada 1.janvāra, un starpību izmaksā līdz 2017.gada 1.maijam.

20. Grozījumi šā likuma 13.panta pirmās daļas 3.punkta otrajā teikumā attiecībā uz deleģējumu Ministru kabinetam noteikt valsts sociālā nodrošinājuma pabalsta minimālo apmēru apgādnieku zaudējušam bērnam stājas spēkā 2017.gada 1.aprīlī. Valsts sociālās apdrošināšanas aģentūra pārskata pabalsta apmēru no 2017.gada 1.aprīļa un par periodu no 1.aprīļa to izmaksā ne vēlāk kā 2017.gada 30.septembrī.”.

Iesniedzējs:

labklājības ministra vietā-

satiksmes ministrs U.Augulis

08.09.2016 10:27

261

L.Liepa, 67021632

[Linda.Liepa@lm.gov.lv](mailto:Linda.Liepa@lm.gov.lv)